Devetogodišnja Lara Draganić iz Varaždina i treći je put donirala varaždinskoj Socijalno samoposluzi čokolade samo je ovaj put kako kaže nadmašila samu sebe i donirala 345 čokolada.

Lara nam je ukratko objasnila razloge iz kojih je donirala.



- Vidjela sam reportažu jedne djevojčice kojoj je bila jedina želja za Božić dobiti čokoladu pa me to rastužilo i odlučila sam skupljati čokolade za djecu koja si niti to ne mogu priuštiti. Doniram za posebne blagdane kao naprimjer Božić i Uskrs. Džeparac koji dobijem od petica u školi stavljam u kasicu i tako skupljam za čokolade - kaže Lara.

Sadržaj se nastavlja...

Mateja Bakulić, kordinatorica Socijalne samoposluge kaže kako je Larina donacija uvijek posebna.

- Lara je prošli Božić donirala 103 čokolade za Socijalnu samoposlugu i to je ono što je buknulo u javnosti. Lara je na Novoj tv gledala jednu emisiju gdje je curica zaželjela jednu čokoladu tu priču mi volimo govoriti svima koji nas posjećuju i pitaju o volonterstvu ne bi li ih motivirali. Lara želi da svako dijete ima pravo barem na čokoladu pa je tako i ovaj put donirala 345 čokolada - rekla je Bakulić.